Ja ehkki ees ootav 7,5 km tundub olevat ebameeldivalt pikk, istume siiski paatidesse ja võtame suuna ööbimiskohaks plaanitud Hõralaiule. Teel nuusutab Leivo tuult ja vaatab taevast ja ütleb Leivo saatuslikud sõnad: "Täna tuleb veel vihma." Kahjuks on tal õigus: läbi esimeste vihmapiiskade saame telgid püsti, süüa keeta tuleb juba telgiesikus. Õhtusöögi  peakangelaseks saab Mann, kes korvpallis saadud õlatrauma pärast kajakimatkale tulla ei saanud: kõik ülejääv toit saab ühisel otsusel kuulutatud Manni osaks - ja oma mure, kuidas ta Hõralaiu põõsaste vahelt oma makaronid kätte saab.